Απόφαση του Γενικού Δικαστηρίου της 11ης Ιουλίου 2019 – BP κατά FRA
(Υπόθεση T-838/16)1
[Εξωσυμβατική ευθύνη – Πρόσβαση στα έγγραφα – Μερική άρνηση πρόσβασης – Κατάφωρη παράβαση κανόνα δικαίου ο οποίος απονέμει δικαιώματα σε ιδιώτες – Κανονισμοί (ΕΚ)  1049/2001 και 45/2001 – Προστασία των δεδομένων προσωπικού χαρακτήρα – Ηθική βλάβη – Υλική ζημία – Αιτιώδης συνάφεια]
Γλώσσα διαδικασίας: η αγγλική
Διάδικοι
Ενάγουσα: BP (εκπρόσωπος: E. Lazar, δικηγόρος)
Εναγόμενος: Οργανισμός Θεμελιωδών Δικαιωμάτων της Ευρωπαϊκής Ένωσης (εκπρόσωποι: αρχικώς Κ. Μανωλόπουλος και M. O’Flaherty, στη συνέχεια M. O’Flaherty, επικουρούμενος από τους D. Waelbroeck, A. Duron και I. Antypas, δικηγόρους)
Αντικείμενο
Αγωγή δυνάμει του άρθρου 268 ΣΛΕΕ με αίτημα την αποκατάσταση της ζημίας την οποία υποστηρίζει ότι υπέστη η ενάγουσα.
Διατακτικό
Το Γενικό Δικαστήριο αποφασίζει:
Υποχρεώνει τον Οργανισμό Θεμελιωδών Δικαιωμάτων της Ευρωπαϊκής Ένωσης (FRA) να καταβάλει στην BP το ποσό των 5 000 ευρώ.
Το ποσό της αποζημίωσης που καθορίζεται στο σημείο 1 ανωτέρω προσαυξάνεται με τόκους υπερημερίας, υπολογιζόμενους με αφετηρία τη δημοσίευση της παρούσας απόφασης και μέχρι πλήρους και ολοσχερούς εξόφλησης, βάσει του επιτοκίου που εφαρμόζει η Ευρωπαϊκή Κεντρική Τράπεζα (ΕΚΤ) για τις κύριες πράξεις της αναχρηματοδότησης, προσαυξημένου κατά δύο ποσοστιαίες μονάδες.
Απορρίπτει την αγωγή κατά τα λοιπά.
Ο FRA και η BP φέρουν έκαστος τα δικαστικά έξοδά τους.
____________
1 EE C 38 της 6.2.2017.